
FELHÍVÁS

Tisztelt Városlakók!

Nyíregyháza Megyei Jogú Város Közgyűlése a Polgármesteri Hivatalban dolgozó köztisztviselők munkájának elismerésére a „Kiváló Köztisztviselői Munkáért „

„Májerszky Béla-díj” elnevezéssel kitüntetést alapított. 

E kitüntetésben a hivatalban legalább öt éve dolgozó köztisztviselő részesülhet, aki munkáját pontosan, felelősséggel, megbízhatóan végzi, akinek munkájában érzékelhető a közigazgatási tevékenység színvonalának, hatékonyságának fokozására való törekvés. 

A kitüntetés évente maximum kettő köztisztviselőnek ítélhető oda.

A kitüntetés adományozására a javaslatokat 2006. március 31- ig lehet eljuttatni a város jegyzőjéhez. 

A javaslatnak tartalmaznia kell a kitüntetésre méltónak tartott köztisztviselő nevét, beosztását, az elismerni kívánt tevékenységet., és indokolást.

Nyíregyháza,2006. február 28.










Dr. Szemán Sándor

Felhívás

Tisztelt Városlakók!

Nyíregyháza Megyei Jogú Város Közgyűlése a 3/2000. (II.1.) számú rendeletével a „Nyíregyháza Gyermekeiért és Ifjúságáért” „Kégly Szeréna-díj” elnevezéssel kitüntetést alapított. 

E kitüntetés a városban a gyermekekért, a fiatalokért lelkiismeretesen önzetlenül, hosszú éveken át végzett segítő pártfogoló tevékenységért, érdekvédelmi, nevelő munkáért, a fiatal generációnak példamutató emberi magatartásért adományozható. 

A kitüntetést évente a gyermeknapot megelőző Közgyűlésen egy személy kaphatja. 

A kitüntetést bármely természetes vagy jogi személy kezdeményezheti. A javaslatokat a Közgyűlés Gyermek, Ifjúsági és Sport Bizottsága elnökének címezve a Polgármesteri Hivatal Személyügyi Csoportjához lehet eljuttatni 2006. április 01. napjáig (4401 Nyíregyháza, Kossuth tér l. Pf. 83). 

A javaslatnak tartalmaznia kell az elismerésre méltónak tartott személy nevét, címét valamint az elismerni kívánt tevékenységet. 







Nyíregyháza Megyei Jogú Város

